Asetus farmasiaupseeriarvon perustamisesta puolustusvoimiin
Suomen asetuskokoelma 230/1942.

A s e t u s

farmasiaupseeriarvon perustamisesta puolustusvoimiin.

Annettu Helsingissä 13 päivänä maaliskuuta 1942.

___

    Puolustusministerin esittelystä säädetään:

Sen estämättä, mitä upseerien ylentämisperusteista 29 päivänä kesäkuuta 1933 annetussa asetuksessa puolustusvoimien upseeriarvoista on säädetty, voidaan farmaseuttisen oppiarvon saanut mieshenkilö, jolla katsotaan olevan riittävä sotilaallinen koulutus, ylentää farmasiaupseeriksi huomioonottaen, että farmasialuutnanttia ylempään arvoon ylennettävällä tulee olla proviisorin oppiarvo.

Helsingissä 13 päivänä maaliskuuta 1942.

Tasavallan Presidentti

RISTO RYTI.

Puolustusministeri R. Walden.

Katso myös
 Tämän asetuksen kumosi asetus vakinaisen väen upseerien ja erikoisupseerien ylentämisperusteista. 

Puolustuslainsäädäntö